Zeitweilich hot dr Dieter Eppler au als Schbrecher beim dômôliga Siddeitscha Rondfonk gschafft. Em Johr 1956 schliaßlich isch'r fir da Film entdeckt worra. Dr erscht Stroifa, wo-nr mitgschbiilt hot, isch Dr Hexer nôch-ma Krimi vom Edgar Wallace gwäa. Em Lauf dr Zeit send 37 nazionale ond endrnazionale Produkzioona zammakomma. Am Ôfang send-em hauptsächlich Rolla ôbodda worra, wo-nr an Soldat em Zwoida Weltkriag hot schbiila kenna. Da graischda Erfolg hot'r dô drbei 1957 mit dr Titlroll em Film U 47 - Kapitänleutnant Prien ghet.